**รายงานผลการวิเคราะห์ระดับความสำเร็จการบริหารการเงินการคลัง : FAI**

**ไตรมาส 4/๒๕๕๙**

เกณฑ์การประเมินประสิทธิภาพการบริหารการเงินการคลัง Financial Administration Index (FAI) เป็นเกณฑ์ที่สำนักงานปลัดกระทรวงสาธารณสุขใช้เป็นเครื่องมือประเมินคุณภาพการบริหารจัดการการเงินการคลัง โรงพยาบาลในสังกัด ซึ่งมีกรอบการประเมินผลการดำเนินงาน ๔ กิจกรรมหลัก ประกอบด้วย ๑. การพัฒนาระบบการควบคุมภายใน (มีน้ำหนักคะแนนร้อยละ ๒๐) ๒. การพัฒนาคุณภาพบัญชี (มีน้ำหนักคะแนนร้อยละ ๒๐) ๓. การเพิ่มประสิทธิภาพการบริหารการเงินการคลัง (มีน้ำหนักคะแนนร้อยละ ๓๐) และ ๔. การพัฒนาการจัดทำต้นทุนบริการ (มีน้ำหนักคะแนนร้อยละ ๓๐) รวมน้ำหนักคะแนนเป็นร้อยละ ๑๐๐ โดยกำหนดให้จังหวัดเป็นผู้ประเมินระดับความสำเร็จของหน่วยบริการ ใช้วิธีการประเมินแบบ “ภายในเขต ข้ามจังหวัด” และส่งผลประเมินฯ ทางเว็บไซต์กลุ่มประกันสุขภาพ http://hfo.cfo.in.th ซึ่งกลุ่มประกันสุขภาพได้ดำเนินการสรุปข้อมูล ณ วันที่ 3 พฤศจิกายน ๒๕๕๙ มีผลคะแนนเฉลี่ยระดับความสำเร็จทุกกิจกรรม ในภาพรวม 12 เขต คิดเป็นร้อยละ 94.67 โดยมีโรงพยาบาลที่รับการประเมินฯ จำนวนทั้งสิ้น 873 แห่ง และมีโรงพยาบาลที่ไม่ได้รับการประเมินฯ จำนวน 2 แห่ง คือ รพ.วังสมบูรณ์ และ รพ.โคกสูง จังหวัดสระแก้ว ซึ่งเป็นโรงพยาบาลเปิดใหม่ (รายละเอียดตามเอกสารแนบ)

**ตารางสรุปข้อมูลการประเมินฯ ในภาพรวม โดยแบ่งตามเขตสุขภาพ 12 เขต ดังนี้**

|  |  |  |  |
| --- | --- | --- | --- |
| เขตสุขภาพที่ | จำนวนจังหวัดภายในเขต (จังหวัด) | จำนวนโรงพยาบาลภายในเขต (แห่ง) | คะแนนเฉลี่ยระดับเขต |
| [๑](http://203.157.12.21/adminpanel.php?assc=FAI&cmd=province&kate_code=1&assessment_code=2559/2) | ๘ | ๑๐๐ | 94.25 |
| [๒](http://203.157.12.21/adminpanel.php?assc=FAI&cmd=province&kate_code=2&assessment_code=2559/2) | ๕ | ๔๗ | 93.74 |
| 3 | ๕ | ๕๓ | 95.01 |
| 4 | ๘ | ๗๑ | 94.15 |
| 5 | ๘ | ๖๖ | 93.45 |
| 6 | ๘ | ๗๒ | 91.14 |
| 7 | ๔ | ๖๗ | 95.18 |
| 8 | ๗ | ๘๗ | 99.00 |
| 9 | ๔ | ๘๗ | 98.78 |
| 10 | ๕ | ๗๑ | 96.06 |
| 11 | ๗ | ๗๖ | 88.57 |
| 12 | ๗ | ๗๘ | 96.67 |
| **คะแนนเฉลี่ย จากจำนวนเขตสุขภาพ๑๒ เขต** | | | **94.67** |

จากตารางข้างต้น จะเห็นได้ว่า คะแนนเฉลี่ยทั้ง ๑๒ เขต คิดเป็นร้อยละ 94.67 เขตสุขภาพที่ได้คะแนนเฉลี่ยสูงสุดคือ เขต 8 มีคะแนนเฉลี่ย 99.00 รองลงมาคือ เขต 9 และเขต 12 มีคะแนนเฉลี่ย 98.78 และ 96.67 ตามลำดับ สำหรับเขตที่ได้คะแนนเฉลี่ยต่ำสุดคือเขต 11 มีคะแนนเฉลี่ย 88.57 เขต 6 มีคะแนนเฉลี่ย 91.14 และเขต 5 มีคะแนนเฉลี่ย 93.45 ตามลำดับ

**ตารางแสดงระดับความสำเร็จการบริหารการเงินการคลัง : FAI (รายกิจกรรม)**

โดยแบ่งตามเขตสุขภาพ ๑๒ เขต ดังนี้

|  |  |  |  |  |
| --- | --- | --- | --- | --- |
| เขต  สุขภาพ | คะแนนเฉลี่ยระดับความสำเร็จของ FAI ทั้ง ๔ กิจกรรม | | | |
| ๑.การควบคุมภายใน | ๒.การพัฒนาคุณภาพ  บัญชี | ๓.การเพิ่มประสิทธิภาพการ  บริหารการเงินการคลัง | ๔.การพัฒนาการจัด  ทำต้นทุนบริการ |
| ๑ | 94.40 | 96.20 | 93.40 | 90.40 |
| ๒ | 94.04 | 94.47 | 94.47 | 91.91 |
| ๓ | 98.11 | 93.21 | 91.32 | 97.74 |
| ๔ | 90.99 | 96.62 | 95.77 | 94.93 |
| ๕ | 93.03 | 96.97 | 96.06 | 88.48 |
| ๖ | 86.39 | 81.67 | 93.61 | 89.72 |
| ๗ | 83.28 | 95.52 | 96.72 | 99.40 |
| ๘ | 100.00 | 97.93 | 98.85 | 100.00 |
| ๙ | 98.62 | 97.24 | 99.77 | 100.00 |
| ๑๐ | 96.06 | 96.62 | 96.34 | 100.00 |
| ๑๑ | 83.95 | 84.21 | 88.68 | 77.89 |
| ๑๒ | 94.36 | 99.74 | 93.59 | 100.00 |
| **รวม** | 93.13 | 94.57 | 95.23 | 94.46 |

หมายเหตุ คำนวณคะแนนเฉลี่ย โดยคิดจากจำนวนโรงพยาบาลที่ส่ง 873 แห่ง

จากตารางข้างต้น เรียงลำดับความสำเร็จในแต่ละกิจกรรม เป็นดังนี้

**ลำดับที่ 1** คือ กิจกรรมที่ ๓ การเพิ่มประสิทธิภาพการบริหารการเงินการคลัง มีคะแนนเฉลี่ยระดับความสำเร็จคิดเป็นร้อยละ 95.23 เขตที่ได้คะแนนเฉลี่ยสูงสุดคือเขต 9 มีคะแนนเฉลี่ย 99.77 เขตที่ได้คะแนนเฉลี่ยต่ำสุดคือเขต 11 มีคะแนนเฉลี่ย 88.68

**ลำดับที่ 2** คือ กิจกรรมที่ ๒ การพัฒนาคุณภาพบัญชี มีคะแนนเฉลี่ยระดับความสำเร็จคิดเป็นร้อยละ94.57 เขตที่ได้คะแนนเฉลี่ยสูงสุดคือเขต ๑๒ มีคะแนนเฉลี่ย 99.74 เขตที่ได้คะแนนเฉลี่ยต่ำสุดคือเขต 6 มีคะแนนเฉลี่ย 81.67

**ลำดับที่ ๓** คือ กิจกรรมที่ ๔ การพัฒนาการจัดทำต้นทุนบริการ มีคะแนนเฉลี่ยระดับความสำเร็จคิดเป็นร้อยละ 94.46 เขตที่ได้คะแนนเฉลี่ยสูงสุดมี 4 เขตได้แก่ เขต 8 ,เขต 9 ,เขต 10 และเขต 12 มีคะแนนเฉลี่ย 100.00 เขตที่ได้คะแนนเฉลี่ยต่ำสุดคือ เขต 11 มีคะแนนเฉลี่ย 77.89

**ลำดับที่ ๔** คือ กิจกรรมที่ ๑ การพัฒนาระบบการควบคุมภายใน มีคะแนนเฉลี่ยระดับความสำเร็จต่ำสุดคิดเป็นร้อยละ 93.13 เขตที่ได้คะแนนเฉลี่ยสูงสุดคือเขต 8 มีคะแนนเฉลี่ย 100.00 เขตที่ได้คะแนนเฉลี่ยต่ำสุดคือเขต 7 มีคะแนนเฉลี่ย 83.28

**รายละเอียดของข้อมูลสามารถดูได้ทางเว็บไซต์กลุ่มประกันสุขภาพ http://hfo.cfo.in.th**